CELEX: 61981CJ0056
Language: el
Date: 1982-01-14 00:00:00
Title: Απόφαση του Δικαστηρίου (δεύτερο τμήμα) της 14ης Ιανουαρίου 1982. # Colette Novi κατά Επιτροπής των Ευρωπαϊκών Κοινοτήτων. # Αποσπασμένος υπάλληλος - Απόδοση εξόδων. # Υπόθεση 56/81.

Avis juridique important

|

61981J0056

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΔΕΥΤΕΡΟ ΤΜΗΜΑ) ΤΗΣ 14ΗΣ ΙΑΝΟΥΑΡΙΟΥ 1982.  -  COLETTE NOVI ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ.  -  ΑΠΟΣΠΑΣΜΕΝΟΣ ΥΠΑΛΛΗΛΟΣ - ΑΠΟΔΟΣΗ ΕΞΟΔΩΝ.  -  ΥΠΟΘΕΣΗ 56/81.  

Συλλογή της Νομολογίας του Δικαστηρίου 1982 σελίδα 00001

ΠερίληψηΔιάδικοιΑντικείμενο της υπόθεσηςΣκεπτικό της απόφασηςΑπόφαση για τα δικαστικά έξοδαΔιατακτικό
Λέξεις κλειδιά

Υπάλληλοι — Απόσπαση — Πρόσθετες δαπάνες πού συνεπάγεται η απόσπαση — Έννοια  ( Κανονισμός υπηρεσιακής καταστάσεως τών υπαλλήλων άρθρο 38 παράγραφος δ )    

Περίληψη

Τό άρθρο 38 στοιχείο δ τού κανονισμού υπηρεσιακής καταστάσεως δέν υποχρεώνει τήν διοίκηση νά αποδώσει κάθε δαπάνη πού προεκλήθη από αποφάσεις πού έλαβε ο υπάλληλος , λόγω τής αποσπάσεώς του , οσονδήποτε εύλογες καί άν ειναι , αλλά μόνο τίς δαπάνες πού δύνανται νά χαρακτηρισθούν ως πρόσθετες δαπάνες προκύπτουσες από τήν ίδια τήν απόσπαση .    Δέν ειναι δυνατόν νά θεωρηθούν ως πρόσθετες δαπάνες πού προήλθαν από τήν απόσπαση , οι δαπάνες πού προεκλήθησαν από τήν απόφαση τής προσφευγούσης νά διατηρήσει , κατά τήν περίοδο τής αποσπάσεως , τό διαμέρισμά της στόν τόπο τής προηγουμένης υπηρεσίας της ούτε , ακόμη περισσότερο , οι δαπάνες φυλάξεως τών επίπλων πού προήλθαν από τήν απόφασή της νά εξοικονομήσει ενοίκιο .    

Διάδικοι

Στήν υπόθεση 56/81 , COLETTE NOVI , υπάλληλος τής Επιτροπής τών Ευρωπαϊκών Κοινοτήτων , κάτοικος Βρυξελλών , εκπροσωπουμένη από τόν δικηγόρο Βρυξελλών F . van der Mensbrugghe , μέ αντίκλητο στό Λουξεμβούργο τόν J . Hoss , 15 , Cote d’Eich ,   προσφεύγουσα ,       κατά  ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένης από τόν νομικό της σύμβουλο , J . Delmoly , επικουρούμενο από τόν J.-F . Kleykens , δικηγόρο Βρυξελλών , μέ αντίκλητο στό Λουξεμβούργο τόν νομικό της σύμβουλο O . Montalto , κτίριο Jean Monnet , Kirchberg ,   καθ’ ης ,    

Αντικείμενο της υπόθεσης

πού έχει ως αντικείμενο νά υποχρεωθεί η Επιτροπή νά καταβάλει στήν προσφεύγουσα τό ποσό τών 220 205 BFR ως δαπάνες μετακομίσεως , φυλάξεως επίπλων καί επαναμετακομίσεως ,  

Σκεπτικό της απόφασης

1 Μέ δικόγραφο πού κατέθεσε στήν γραμματεία τού Δικαστηρίου τήν 11η Μαρτίου 1981 , η Colette Novi , υπάλληλος τής Επιτροπής τών Ευρωπαϊκών Κοινοτήτων , ήσκησε προσφυγή , μέ τήν οποία ζητεί νά υποχρεωθεί η Επιτροπή νά τής αποδώσει τό ποσό τών 220 205 BFR , πού αντιπροσωπεύει τίς δαπάνες μετακομίσεως σέ αποθήκη φυλάξεως επίπλων , τίς δαπάνες φυλάξεως επίπλων καί επαναμετακομίσεως στίς οποίες υπεβλήθη .    2 Στό διάστημα μεταξύ 1ης Απριλίου 1972 καί 1ης Νοεμβρίου 1979 , η προσφεύγουσα αρχικώς μέν έλαβε άδεια γιά προσωπικούς λόγους , μετά δέ απεσπάσθη , αναδρομικώς από 1ης Απριλίου 1972 , πρός τό συμφέρον τής υπηρεσίας στήν Yaounde ( Καμερούν ) σέ θέση διοικητικού καί οικονομικού υπαλλήλου , βοηθού τού εκπροσώπου-ελεγκτού τού Ευρωπαϊκού Ταμείου Αναπτύξεως . Η σύμβαση πού συνήψε γι’ αυτόν τόν σκοπό μέ τήν Ευρωπαϊκή Ένωση Συνεργασίας δέν τής επέτρεψε νά μεταφέρει τά δικά της έπιπλα , προέβλεπε ομως , μεταξύ άλλων , τήν καταβολή αποζημιώσεων εγκαταστάσεως καί επανεγκαταστάσεως , καθώς καί τήν δωρεάν διάθεση επιπλωμένης κατοικίας . Λόγω τής αποσπάσεώς της , η προσφεύγουσα κατήγγειλε τήν σύμβαση μισθώσεως στίς Βρυξέλλες καί παρέδωσε πρός φύλαξη τά έπιπλά της σέ αποθήκη φυλάξεως επίπλων .    3 Η προσφεύγουσα στηρίζεται στό άρθρο 38 στοιχείο δ τού κανονισμού υπηρεσιακής καταστάσεως τών υπαλλήλων , σύμφωνα μέ τό οποίο ο υπάλληλος πού έχει αποσπασθεί δικαιούται αποδόσεως τού συνόλου τών προσθέτων δαπανών πού συνεπάγεται η απόσπασή του .    4 Υποστηρίζει οτι στό μέτρο πού η απόσπαση τού υπαλλήλου έχει ως συνέπεια τήν μεταφορά τής κατοικίας του σέ νέο τόπο υπηρεσίας , τούτο συνεπάγεται κανονικά τήν μεταφορά τής επιπλώσεώς του δαπάναις τού οργάνου . Δεδομένου οτι η προσφεύγουσα ειχε ως κέντρο τών οικογενειακών της συμφερόντων τήν VAR ( Γαλλία ), απώλεσε , μετά τήν απόσπασή της , κάθε δεσμό μέ τίς Βρυξέλλες     καί συνεπώς κάθε λόγο διατηρήσεως , εκεί , κατοικίας . Επειδή δέν τής επετράπη νά μεταφέρει τά έπιπλά της στήν Yaounde , η μόνη εύλογη λύση ηταν νά καταγγείλει τήν μίσθωση τής κατοικίας πού ειχε στίς Βρυξέλλες , νά παραδώσει πρός φύλαξη τά έπιπλά της σέ αποθήκη φυλάξεως καί νά περιορίσει έτσι , κατά τό δυνατό , τίς δαπάνες πού συνεπήγετο η απόσπασή της . Οι δαπάνες αυτές δέν εκαλύπτοντο από τίς αποζημιώσεις εγκαταστάσεως καί επανεγκαταστάσεως , πού σκοπό κυρίως ειχαν νά καλύψουν τό κόστος επί τόπου αγορών καί επανεγκαταστάσεως μετά τό πέρας τής αποσπάσεως , ηταν δέ κατά συνέπεια άσχετες πρός τά έξοδα πού προέκυψαν γιά τήν εξασφάλιση τής φυλάξεως τών επίπλων στίς Βρυξέλλες κατά τήν περίοδο τής αποσπάσεως . Πέραν τούτων , τό επίδομα εκπατρισμού , πού ελάμβανε η προσφεύγουσα κατά τήν διάρκεια τής υπηρεσίας της στίς Βρυξέλλες , έπαυσε νά τής χορηγείται κατά τήν εν λόγω περίοδο .    5 Εν όψει αυτών τών επιχειρημάτων , πρέπει νά υπογραμμισθεί οτι τό άρθρο 38 στοιχείο δ τού κανονισμού υπηρεσιακής καταστάσεως δέν υποχρεώνει τήν διοίκηση νά αποδώσει κάθε δαπάνη πού προεκλήθη από αποφάσεις πού έλαβε ο υπάλληλος , λόγω τής αποσπάσεώς του , οσονδήποτε εύλογες καί άν ειναι , αλλά μόνο τίς δαπάνες πού δύνανται νά χαρακτηρισθούν ως πρόσθετες δαπάνες προκύπτουσες από τήν ίδια τήν απόσπαση .    6 Δεδομένου οτι , δυνάμει τής συμβάσεως πού συνήφθη μεταξύ τής προσφευγούσης καί τής Ευρωπαϊκής Ενώσεως Συνεργασίας , παρεχωρήθη δωρεάν στήν προσφεύγουσα , πέραν τών κατ’ αποκοπήν αποζημιώσεων εγκαταστάσεως καί επανεγκαταστάσεως , επιπλωμένη κατοικία στήν Yaounde , οι πρόσθετες δαπάνες πού προήλθαν από τήν μεταφορά κατοικίας λόγω τής αποσπάσεως ειχαν ήδη καλυφθεί πλήρως .    7 Αντιθέτως , δέν ειναι δυνατόν νά θεωρηθούν ως πρόσθετες δαπάνες πού προήλθαν από τήν απόσπαση , οι δαπάνες πού προεκλήθησαν από τήν απόφαση τής προσφευγούσης νά διατηρήσει , κατά τήν περίοδο τής αποσπάσεως , τό διαμέρισμά της στόν τόπο τής προηγουμένης υπηρεσίας της ούτε , ακόμη περισσότερο , οι δαπάνες φυλάξεως τών επίπλων πού προήλθαν από τήν απόφασή της νά εξοικονομήσει ενοίκιο . Τό γεγονός τής καταργήσεως τού επιδόματος εκπατρισμού , τό οποίο ελάμβανε ο υπάλληλος κατά τήν διάρκεια τής προηγουμένης του υπηρεσίας καί η αντικατάστασή του από άλλα επιδόματα γιά υπερπόντια υπηρεσία , δέν τροποποιεί καθόλου τό εν λόγω συμπέρασμα , δεδομένου οτι τά προαναφερθέν επίδομα δέν αποσκοπεί στήν κάλυψη τών εξόδων κατοικίας τού υπαλλήλου .        8 Υπό τίς περιστάσεις αυτές , η προσφυγή πρέπει νά απορριφθεί ως αβάσιμη .    

Απόφαση για τα δικαστικά έξοδα

Επί τών δικαστικών εξόδων  9 Κατά τό άρθρο 69 παράγραφος 2 τού κανονισμού διαδικασίας , ο ηττηθείς διάδικος καταδικάζεται στά έξοδα .    10 Σύμφωνα ομως μέ τό άρθρο 70 , προκειμένου περί προσφυγών υπαλλήλων τών Κοινοτήτων , τά όργανα φέρουν τά έξοδα στά οποία υπεβλήθησαν .    

Διατακτικό

Διά ταύτα ΤΟ ΔΙΚΑΣΤΗΡΙΟ ( δεύτερο τμήμα )   κρίνει καί αποφασίζει :   1 ) Απορρίπτει τήν προσφυγή .   2 ) Κάθε διάδικος φέρει τά δικαστικά του έξοδα .